Oficiālais Vēstnesis L 286 , 30/10/2001 Lpp. 0004 - 0005



Padomes Vienotā rīcība (2001. gada 29. oktobris) attiecībā uz Eiropas Savienības ieguldījumu konflikta izšķiršanas procesā Dienvidosetijā (2001/759/KĀDP) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā 14. pantu, tā kā: (1) 2001. gada 26. februārī Padome paziņoja par gatavību paaugstināt savu politisko aktivitāti Dienvidkaukāzā un pilnveidot atbalstu pasākumiem konfliktu novēršanai un izšķiršanai minētajā reģionā, jo īpaši stiprinot sadarbību ar Eiropas Drošības un sadarbības organizāciju (EDSO). (2) EDSO aizgādībā kā konflikta izšķiršanas mehānismi ir izveidota Apvienotā kontroles komisija (JCC) un ekspertu grupa. JCCuzdevums ir izskatīt pašreizējo stāvokli Osetijas konflikta zonā, jo īpaši drošības jomā, un ekspertu grupas uzdevums ir sagatavot Dienvidosetijas pagaidu politisko statusu. (3) Lai paātrinātu sarunas par Dienvidosetijas konflikta izšķiršanu, EDSO un ieinteresētās puses (Gruzija, Dienvidosetija, Krievijas Federācija un Ziemeļosetija) paredz izveidot pastāvīgus sekretariātus, lai palīdzētu JCC un ekspertu grupas darbībai, kas ir galvenais instruments konflikta izšķiršanas procesā. (4) Šim nolūkam EDSO ir pieņēmusi lēmumu izveidot brīvprātīgo iemaksu fondu, lai atbalstītu JCC sekretariāta, kā arī ekspertu grupas darbību. (5) Eiropas Savienība uzskata, ka iemaksas minētā fonda mērķiem atbalstīs pašas Savienības mērķus reģionā, kā arī pastiprinās tās lomu kopā ar EDSO konflikta izšķiršanā, un tādēļ ir piekritusi izdarīt šādu iemaksu, IR PIEŅĒMUSI ŠO VIENOTO RĪCĪBU. 1. pants 1. Eiropas Savienība palīdz stiprināt konflikta izšķiršanas procesu Dienvidosetijā. 2. Šim nolūkam Eiropas Savienība izdara iemaksu EDSO, lai izveidotu pastāvīgus sekretariātus, kas palīdzēs JCC darbībā, kā arī finansē JCCun ekspertu grupas sanāksmes, lai paaugstinātu minēto organizāciju, kurām uzticēta konflikta izšķiršana, operativitāti. 2. pants 1. Saskaņā ar šo vienoto rīcību paredzētā finansiālā atbalsta izmaksa ir atkarīga no JCC priekšsēdētāja vietnieka rezolūcijas par sekretariātu izveidi, kā arī no vismaz divu JCC sanāksmju un divu ekspertu grupas sanāksmju sasaukšanas nākamajos divpadsmit mēnešos. Bez tam gan Gruzijas, gan Dienvidosetijas pusei jāveic uzskatāmi pasākumi, lai gūtu reālus politiskus panākumus savstarpējo domstarpību nepārejošā un mierīgā atrisināšanā. 2. Padome uztic Komisijai vienotās rīcības īstenošanu, lai sasniegtu 1. panta 2. punktā noteikto mērķi. Komisija noslēdz finansēšanas līgumu ar EDSO par tās Eiropas Savienības iemaksas izmantošanu, kas būs subsīdijas veidā. Subsīdija jo īpaši attiecas uz abu biroju aprīkojumu un apgādi, renovāciju un darbības izmaksām divpadsmit mēnešiem, kā arī uz Gruzijas un Dienvidosetijas puses komandējumu izmaksām JCC un ekspertu grupas sanāksmēm. 3. EDSO misija Gruzijā ir atbildīga par sekretariātu izveidi un komandējumu izdevumu atlīdzināšanu. 4. Komisija ar savas delegācijas Tbilisi starpniecību cieši sadarbojas ar EDSO, lai kontrolētu un izvērtētu sasniegto, tādējādi nodrošinot sekmīgu darbību, kā arī subsīdijas pareizu izmantošanu 2. punktā noteiktajiem mērķiem. 5. Komisija ziņo Padomei, ko vada Padomes priekšsēdētājs, kuram palīdz Padomes ģenerālsekretārs un Augstais pārstāvis kopējās ārpolitikas un drošības politikas lietās. 3. pants 1. Bāzes finansējums 1. panta 2. punktā norādītajiem mērķiem ir EUR 210000. 2. To izdevumu pārvaldību, kurus finansē ar 1. punktā norādīto summu, veic saskaņā ar Eiropas Kopienas procedūrām un noteikumiem, ko piemēro Eiropas Savienības vispārējam budžetam. 4. pants 1. Šī vienotā rīcība stājas spēkā tās pieņemšanas dienā. Tās spēkā esamība izbeidzas divpadsmit mēnešus pēc Komisijas un EDSO attiecīgā subsīdiju līguma noslēgšanas. 2. Šo vienoto rīcību pārskata desmit mēnešus pēc tās pieņemšanas dienas. 5. pants Šo vienoto rīcību publicē Oficiālajā Vēstnesī. Luksemburgā, 2001. gada 29. oktobrī Padomes vārdā — priekšsēdētājs L. Michel --------------------------------------------------